《赠童子张昌》
清代·王尔鉴

君不见张氏之子玉一片，四座惊看弄笔砚。蹲身据案用全力，双眸炯炯如掣电。

文章气骨峻且奇，格虽未老绰有姿。染翰更能作大字，楷书杜曲早朝诗。

尔家九龄饱经史，文陈终古称雄师。尔年九龄已如此，当以九龄期望之。

作者简介：王尔鉴，字熊峰，卢氏人。雍正庚戌进士，官山东知县。有《二东诗草》。